
ŠAKIŲ RAJONO SAVIVALDYBĖS ADMINISTRACIJOS IR ŠAKIŲ SOCIALINIŲ PASLAUGŲ CENTRO GLOBOS CENTRO 2026 M. GLOBĖJŲ PRITRAUKIMO IR VISUOMENĖS ŠVIETIMO APIE GLOBĄ PLANAS / PROGRAMA

1. BENDROJI DALIS

	BENDROJI INFORMACIJA

	Už plano įgyvendinimą atsakingo asmens vardas, pavardė, el. pašto adresas ir tel.
	Globos centro veiklų koordinatorė / VVTAĮT atestuotas asmuo – Simona Stankevičienė, el. p. simona.stankeviciene@sakiuspcentras.lt, tel. +370 657 54 561
Šakių rajono savivaldybės administracijos Socialinės paramos skyriaus vyriausioji specialistė – Milda Savukaitienė, el. p. milda.savukaitiene@sakiai.lt, tel. +370 345 43 530

	Biudžetas, planuojamas plano įgyvendinimui 2026 m.
	500 Eur – Šakių socialinių paslaugų centras
1000 Eur – Šakių rajono savivaldybė

	Gyventojų skaičius savivaldybėje
	[bookmark: _heading=h.7ryjpqvest6k]24 942  (2025 m. sausio 1 d., duomenimis)

	Budinčių globotojų skaičius
	1 – budintis globotojas (gali prižiūrėti 3 vaikus, nuo 0 iki 18 metų)
1 – budintis globotojas (gali prižiūrėti 3 vaikus, nuo 5 iki 18 metų)
1 – budintis globotojas (gali prižiūrėti 1 vaiką, nuo 0 iki 5 metų)

	Siekiamybė (kiek ir kokių budinčių globotojų siekiate šiais metais surasti)

	1 budintį globotoją (gali prižiūrėti 2 vaikus, nuo 0 iki 18 metų)

	Giminystės ryšiais susijusių globėjų (rūpintojų) skaičius

	14 asmenų (14 šeimų)


	Ne giminystės ryšiais susijusių globėjų (rūpintojų) skaičius

	27 (20 šeimų)

	Šeimynų skaičius
	3

	Siekiamybė (kiek ir kokių nuolatinių globėjų siekiate šiais metais surasti)
	Ne mažiau vieną nuolatinį / globėją (rūpintoją) 

	[bookmark: _heading=h.2lgmiwafmhk5]Siekiamybė (kiek ir kokių nuolatinių globotojų siekiate šiais metais surasti)
	1 nuolatinį globotoją

	Informaciją apie 2025 m. plano įgyvendinimą
	2026-02-12 Šakių rajono savivaldybės mero potvarkiu Nr. MT- 41 Dėl globėjų pritraukimo ir visuomenės švietimo apie globą 2025 m. veiklos plano Šakių rajono savivaldybėje ataskaitos patvirtinimo“ patvirtintas plano įgyvendinimas. 
2025 metų planas įgyvendintas 95 proc. 



Globėjų pritraukimo ir visuomenės informavimo plano rengimo ir įgyvendinimo darbo grupė, patvirtinta Šakių socialinių paslaugų centro direktoriaus 2025 m. sausio 23 d. įsakymu Nr. V-63. Darbo grupės sudėtis: pirmininkė – Simona Stankevičienė, Šakių socialinių paslaugų centro globos centro veiklų koordinatorė / VVTAĮT atestuotas asmuo; sekretorė – Asta Bendžiūnienė, Šakių socialinių paslaugų centro globos centro globos koordinatorė. Nariai: Milda Savukaitienė, Šakių rajono savivaldybės administracijos Socialinės paramos skyriaus vyriausioji specialistė; Indrė Jurjonienė – Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Marijampolės apskrities Šakių r. sav. ir Kazlų r. sav. patarėja; Gabija Urbonaitė – Šakių socialinių paslaugų centro globos centro psichologė; Raminta Orintienė – Šakių socialinių paslaugų centro paramos šeimai skyriaus atvejo vadybininkė; Eglė Tamulevičiūtė – Šakių socialinių paslaugų centro globos centro globos koordinatorė; Violeta Staugaitienė – Šakių socialinių paslaugų centro paramos šeimai skyriaus socialinė darbuotoja darbui su šeima; Miglė Mačiulskaitė –  Šakių socialinių paslaugų centro jaunimo darbuotoja.            

2. GLOBOS CENTRO APLINKA IR JOS VERTINIMAS

2.1. Vidinė aplinka
Darbo organizavimas:
Globos centro veiklos tikslas – įvairiomis priemonėmis pritraukti budinčius ir nuolatinius globotojus, globėjus (rūpintojus), šeimynų steigėjus, įtėvius, vykdyti jų paiešką ir užtikrinti, kad įvaikintiems vaikams, globėjų (rūpintojų) globojamiems (rūpinamiems) vaikams, šeimynoje globojamiems (rūpinamiems) vaikams, budinčių ar nuolatinių globotojų prižiūrimiems vaikams, budintiems ir nuolatiniams globotojams, šeimynos dalyviams, globėjams (rūpintojams), įtėviams ir kartu gyvenantiems jų šeimos nariams ar asmenims, ketinantiems tapti budinčiais ar nuolatiniais globotojais, globėjais (rūpintojais), šeimynos dalyviais ar įvaikintojais, būtų prieinama ir suteikiama reikalinga konsultacinė, psichosocialinė, teisinė ir kita pagalba, siekiant vaiką, įvaikį tinkamai ugdyti ir auklėti šeimai artimoje aplinkoje.
Globos centras yra Šakių socialinių paslaugų centro paramos šeimai skyriaus dalis, kuris vadovaujasi Šakių socialinių paslaugų centro iškelta misija bei vizija.
Misija – teikti socialines paslaugas Šakių rajono savivaldybės gyventojams, kuriems būtina pagalba, užtikrinant asmens orumo nežeminančias sąlygas ir tenkinant būtiniausius poreikius.
Vizija – vadovaudamasi demokratiniais principais, būti modernia bendradarbiaujančia įstaiga, teikti kokybiškas socialines paslaugas ir efektyviai vykdyti jai deleguotas funkcijas. 
Žmogiškieji ištekliai (pareigybės, etatai):
Globos centre dirba 5 darbuotojai, jų darbo krūvių ir funkcijų pasiskirstymas:
· globos centro veiklų koordinatorius (0,75 etato);
· globos koordinatoriai (3 etatai);
· VVTAĮT atestuoti asmenys (1,25 etatas, laisva etato dalis 0,63);
· psichologas (1 etatas).
Globos centro veiklos koordinatorius turi aukštąjį universitetinį išsilavinimą (magistro kvalifikacinį laipsnį) ir apsigynęs vyriausiojo socialinio darbuotojo kvalifikacinę kategoriją. Du globos koordinatoriai turi aukštąjį universitetinį išsilavinimą (bakalauro ir magistro kvalifikacinius laipsnius), vienas globos koordinatorius turi aukštąjį neuniversitetinį išsilavinimą (profesinio bakalauro laipsnį). VVTAĮT atestuotas asmuo turi aukštąjį universitetinį išsilavinimą (magistro kvalifikacinį laipsnį) ir apsigynęs VVTAĮT eksperto kvalifikacinę kategoriją. 
Globos centro darbuotojų profesinė kompetencija tobulinama dalyvaujant intervizijose, supervizijose, mokymuose ir konferencijose. Globos centras sudaro galimybes darbuotojų profesiniam tobulėjimui: organizuoja mokymus, suteikia transporto paslaugas dalyvavimui juose. Be to, dalis mokymų vyksta tiesiogiai įstaigos patalpose, užtikrinant patogų ir efektyvų kvalifikacijos kėlimą. Globos centras neturi formalios savanoriškos veiklos praktikos, nėra sudarytų sutarčių su asmenimis, pasirengusiais savanorystei. Savanorių veikla centre vyksta neplanuotai, epizodiškai, be tęstinumo ir tradicijų užtikrinimo, 2025 m. globos centre veikė viena savanorė, kuri prisidėjo prie globos centro veiklų, dalyvavo organizuojant Globėjų savaitės renginius ir teikė pagalbą kasdienėse užduotyse.
Tikslinga stiprinti darbuotojų kvalifikaciją ir kompetenciją socialinių tinklų komunikacijos srityje laikantis etikos normų, kurti turinį, nepažeidžiantį vaikų privatumo, informuojant bendruomenę, pritraukiant globėjus. 
Patalpos, kiti materialiniai ištekliai:
Globos centras yra Šakių socialinių paslaugų centro patalpose, adresu: V. Kudirkos g. 64A, Šakiuose. Globos centro koordinatoriai dirba viename kabinete, globos centro psichologas turi atskirą kabinetą individualioms konsultacijoms vykdyti. Globos centre sudarytos tinkamos sąlygos individualioms asmenų konsultacijoms, vaikų susitikimams, mokymų organizavimui bei kitiems renginiams, kurie vykdomi tam pritaikytoje salėje ir vaikų / tėvų susitikimo kambaryje. Globos centras 2025 m. gruodžio mėnesį įsigijo išmaniąją lentą, kuri reikšmingai prisideda prie mokymų pagal GIMK programą efektyvumo didinimo. Visi darbuotojai aprūpinti biurui reikalinga įranga ir priemonėmis (darbo stalais, kompiuteriais ir kt.). Globos centras  turi priskirtą automobilį, o esant poreikiui, darbuotojai gali naudotis globos centro automobiliais bei vairuotojų paslaugomis.
Finansiniai resursai:
2026 m. Globėjų pritraukimo ir visuomenės švietimo apie globą planui – 500 Eur skiria Šakių socialinių paslaugų centras; 1000 Eur skiria Šakių rajono savivaldybė.
Globos centro teikiamos ir organizuojamos paslaugos:
· asmenų, norinčių tapti vaiko globėju (rūpintoju) ar įvaikinti vaiką, šeimynos steigėju, dalyviu ar budinčiu, nuolatiniu globotoju, informavimas, konsultavimas; 
· mokymai pagal GIMK programą;
·  išvados dėl asmens, norinčio tapti vaiko globėju (rūpintoju), šeimynos steigėju, dalyviu, budinčiu, nuolatiniu globotoju ar įvaikinti vaiką, pasirengimo vaiko globai (rūpybai), šeimynos veiklai, prižiūrėti globos centro globojamus (rūpinamus) vaikus ar įvaikinti vaiką, parengimas;
· individualios ir (ar) grupinės psichologo konsultacijos;
· individualios ir (ar) grupinės VVTAĮT atestuoto asmens konsultacijos;
· informavimas, konsultavimas, tarpininkavimas;
· savipagalbos grupės;
· sociokultūrinė veikla;
· atokvėpio kriziniu atveju paslauga;
· darbingumo atkūrimo paslauga;
· trumpo atokvėpio paslauga;
· vaiko priežiūros paslauga iki 4 val.;
· globos koordinatoriaus paslaugos
· krizių įveikimo pagalba;
· Socialinių ryšių su biologine vaiko šeima palaikymas (susitikimų organizavimas, vaiko parengimas susitikimams, vaiko ir jo globėjų ar įtėvių interesų atstovavimas, užtikrinant saugią susitikimų aplinką);
· Metodinė pagalba šeiminių namų darbuotojams.
Teikiamų paslaugų kokybė: 
[bookmark: _heading=h.8xgwrad436a7]2025 m. Šakių socialinių paslaugų centro globos centras pradėjo dalyvauti EQUASS kokybės sistemos diegimo programoje „Socialinių paslaugų kokybės gerinimas, taikant EQUASS kokybės sistemą“. Programos metu buvo atlikta anketinė apklausa, kurioje dalyvavo 33 iš 40 paslaugų gavėjų, kurie vertino teikiamas globos centro paslaugas. Tyrimo rezultatai rodo, kad paslaugų gavėjai teigiamai vertina visas globos centro teikiamas paslaugas. Respondentai nurodė, kad GIMK programos mokymais jie itin patenkinti, net 67 % dalyvių nurodė, kad yra labai patenkinti, o 30 % – patenkinti. Tik 3 % paslaugų gavėjų liko nei patenkinti, nei nepatenkinti. Nė vienas respondentų nebuvo nepatenkintas ar paslaugos negavo, tai rodo, kad mokymai buvo plačiai prieinami ir gerai įvertinti. Savitarpio grupės taip pat sulaukė daug teigiamų vertinimų: 55 % paslaugų gavėjų buvo labai patenkinti, 33 % patenkinti, 9 % – nei patenkinti, nei nepatenkinti. 3 % dalyvių nurodė, kad paslaugos negavo. Nepatenkintų šioje srityje nebuvo, o aukštas bendras pasitenkinamo lygis rodo, kad grupių veikla buvo ir yra naudinga dalyviams. Globos centro organizuojami renginiai bei mokymai sulaukė panašaus respondentų įvertinimo. 61 % nurodė, kad yra labai patenkintas, 33 % – patenkinti, 3 % nei patenkinti, nei nepatenkinti, o 3 % paslaugos negavo. Nepatenkintų nebuvo. Tai rodo, kad renginiai buvo gerai organizuoti ir aktualūs dalyviams. Psichologo konsultacijos taip pat įvertintos teigiamai – 61 % labai patenkinti, 36 % patenkinti, o nė vienas respondentų nebuvo nei patenkintas, nei nepatenkintas. 3 % paslaugos negavo, nepatenkintų nebuvo. Tai rodo, kad konsultacijos atitiko paslaugų gavėjų lūkesčius ir buvo prieinamos. Vaiko ir tėvų susitikimo organizavimas sulaukė šiek tiek žemesnio pasitenkinimo lygio: 46 % labai patenkinti, 30 % patenkinti, 15 % nei patenkinti, nei nepatenkinti, 3 % nepatenkinti ir 6 % paslaugos negavo. 
Atlikus tyrimą bei vertinant socialinius gyvenimo kokybės pokyčius matyti, kad po suteiktų globos centro specialistų paslaugų respondentų gyvenimo kokybė per 2025 m. pagerėjo santykiuose su globojamu vaiku (78,8 %), emocinėje savijautoje (69,7 %) ir pasitikėjime savimi (78,8 %). Taip pat teigiamas pokytis matomas bendravime su institucijomis bei bendruomene (63,6 %). Rezultatai rodo, kad globos centro teikiamos paslaugos daro reikšmingą poveikį šeimų emocinei ir socialinei gerovei. 51,5 % paslaugų gavėjų teigia, kad jų finansinė padėtis nepakito. O 54,5%  apklaustųjų respondentų nurodė, kad užimtumo ir gyvenimo sąlygų srityse pokytis vyko lėčiau. 3 % paslaugų gavėjų nurodė, kad emocinė savijauta, pasitikėjimas savimi ir reakcija į vaiko netinkamą elgesį pablogėjo, tai galimai susiję su sudėtingesniais paauglystės laikotarpiais, ilgalaikiais šeimos santykių procesais ir emocinio palaikymo poreikiu. 
Paslaugų gavėjai įvardino, kad teikiant socialines paslaugas jiems  reikalinga  psichologinė ir psichoterapinė pagalba, šviečiamojo pobūdžio mokymai ar užsiėmimai, kurių tikslas – suteikti žinių ir praktinių įgūdžių apie emocijas, elgesį, psichologinius sunkumus ir jų įveikimą (pvz., pagal E. Karmazos metodiką).
Vidinė komunikacija: 
Į globos centro veiklų planavimo procesą bei pasiektų rezultatų aptarimą įsitraukia visi globos centro darbuotojai. Vykdytų arba planuojamų veiklų aptarimai organizuojami pagal poreikį. Darbuotojams sudarytos galimybės savo nuomonę dėl darbo sąlygų ar pasitenkinimo darbu išreikšti tiesioginiam vadovui arba Centro direktoriui. Siekiant stiprinti vidinę komunikaciją, periodiškai pasitelkiamos intervizijos ir supervizijos, kurios vyksta kartą per ketvirtį.
2.2. Išorinė aplinka
Šakių rajono savivaldybė, kaip ir dauguma Lietuvos regionų, patiria ilgalaikį gyventojų skaičiaus mažėjimą dėl neigiamų demografinių veiksnių. Mažėjančios darbo ir studijų galimybės regionuose lemia reikšmingą migraciją į užsienį arba šalies didmiesčius. Šakiuose, kaip ir visoje Lietuvoje, pastaraisiais metais gimstamumas mažėja, o dėl senstančios visuomenės didėja mirtingumas. Valstybės duomenų agentūros duomenimis, nuolatinių gyventojų skaičius Šakiuose (mieste ir kaime) buvo: 2023 m. – apie 26 015 gyventojų, 2024 m. – 25 403 gyventojai, 2025 m. – 24 942 gyventojai. Jei tendencijos išliks tokios pačios, prognozuojama, kad gyventojų skaičius per artimiausius metus ir toliau mažės. 
Potencialūs globėjai pagal amžių (21–55 metų amžiaus gyventojai): remiantis Valstybės duomenų agentūros duomenimis, vidutiniškai apie 50–55 % visų gyventojų sudaro 21–55 metų amžiaus žmonės. Šio amžiaus grupė yra aktyviausia darbo rinkoje ir yra dažniausiai traukiama dėl darbo į kitus miestus ar užsienį. 2023 m. iš 26 105 gyventojų apie 12 950 buvo 21–55 metų amžiaus, 2024 m. iš 25 403 gyventojų apie 13 316 buvo 21–55 metų amžiaus. 2025 m. iš 24 942 gyventojų apie 12 313 buvo 21–55 metų amžiaus. Taigi potencialių globėjų 21–55 metų amžiaus tarpsnio skaičius mažėjantis. 
Šakių rajono savivaldybėje yra įsteigtos 3 šeimynos, kuriose globojama (rūpinama) iš viso: 20 vaikų, 4 vaikai yra apgyvendinti iš kitų Lietuvos savivaldybių ir dalis jų perka globos centro teikiamas paslaugas. 2026 m. sausio mėnesio duomenimis, Šakių rajono šeimynose yra 1 laisva vieta. 
Budinčių globotojų skaičius, su kuriais sudaryta tarpusavio bendradarbiavimo ir paslaugų teikimo sutartis, 2026 m. sausio mėnesio duomenimis yra 3 asmenys, kurie šiuo metu vykdo 7 vaikų priežiūrą. Šiuo metu Šakių rajone nėra laisvų vietų pas budinčius globotojus, tačiau esant poreikiui bendradarbiaujant su Vilkaviškio rajono globos centru galime sudaryti sutartį su parengtu jų budinčiu globotoju, kuris yra šiuo metu laisvas. Taip pat mokymus pagal GIMK programą sėkmingai baigė potenciali budinti globotoja, kuri svarsto vykdyti budinčio globotojo veiklą. 
Nuolatinio globotojo poreikis Šakių rajono savivaldybėje yra itin aktualus, siekiant užtikrinti nuoseklią, saugią ir individualią pagalbą globojamam vaikui. 2025 m., buvo rengti du nuolatiniai globotojai, tačiau vienas iš jų tapo budinčiu globotoju, kitam buvo parengta neigiama išvada dėl globojamų vaikų nesutikimo. Šakių rajone 2025 m. „lūžusių“ globų globėjų šeimose buvo 2, vienam vaikui buvo rasti kiti globėjai (rūpintojai), kurie užtikrino tolimesnę globą šeimos aplinkoje. Kitam vaikui būtų buvusi reikalinga nuolatinio globotojo paslauga, tačiau savivaldybėje neturime parengto tokio asmens, tad vaikui tolimesnė globa vykdoma globos institucijoje. 
Globėjų (rūpintojų) yra: globėjai (rūpintojai) susiję artimais ryšiais 14 asmenų (šeimų), kurie globoja (rūpinasi) 19 vaikais. Globėjai (rūpintojai) nesusiję artimais ryšiais – 27 asmenys (20 šeimų) globoja (rūpinasi) 25 vaikais.
Globos formų išlaikymo lyginamoji analizė
	Budintis globotojas
	Nuolatinis globotojas
	Šeimynos
	Globėjas (rūpintojas)
	Šeiminiai namai

	Atlygis laukimo laikotarpiu
– 1,25 MMA (kai vaikas
neapgyvendintas)
	Atlygis – 2 MMA
	Atlygis – 3,5 MMA (jei
1 šeimynos dalyvis)
Atlygis – 4,8 MMA (jei
2 šeimynos dalyviai)
	–
	
Trumpalaikės ar ilgalaikės
Socialinės globos paslaugos mėnesio kaina 1 vaikui šeiminiuose namuose – tik iš Šakių rajono savivaldybės biudžeto – 2259 Eur

	0,5 MMA dydžio per mėnesį
atlygis didinamas už kiekvieną faktiškai prižiūrimą vaiką. Tuo atveju kai vaikas iki 3 metų ar paauglys nuo 12
metų, ar neįgalus po 0,75 MMA didinama per mėnesį
	Jeigu nuolatinis globotojas prižiūri daugiau negu vieną
vaiką atlygis jam didinamas ne mažiau kaip po 0,75 MMA už kiekvieną kitą vaiką
	–
	–
	

	Vienkartinė išmoka įsikurti 0,5 MMA
	Vienkartinė išmoka įsikurti 0,5 MMA
	Vienkartinė išmoka šeimynos veiklai paremti – iki 118 BSI (mokama vieną kartą per metus)
	–
	

	10 BSI tikslinė pašalpa  buities gyvenimo sąlygoms
pagerinti (mokama vieną kartą per metus)
	–
	–
	–
	

	Pagalbos pinigai (6 BSI)
	Pagalbos pinigai (6 BSI)
	–
	Pagalbos pinigai (6 BSI)
	

	6 BSI per mėnesį laikinosios priežiūros išmoka (proporcingai šeimoje gyventų dienų skaičiui)
	–
	
	–
	

	iki 14 BSI tikslinė pašalpa (vaiko išlaikymui, iki kol bus nustatyta laikinoji globa, proporcingai šeimoje gyventų dienų skaičiui)
	–
	14 BSI pašalpa (iki kol bus nustatyta laikinoji globa, proporcingai šeimoje gyventų dienų skaičiui)

	14 BSI pašalpa (iki kol bus nustatyta laikinoji globa, proporcingai šeimoje gyventų dienų skaičiui)

	



Ambasadoriai:
1. Šeimos tarybos narė – Dinara Gudaitienė, buvusi globėja. Gali prisidėti prie įvairių vietinių veiklų, iniciatyvų organizavimo, viešinimo apie globą. 
Esami partneriai:
1. Šakių rajono savivaldybės viešoji biblioteka – viešinimo partneris (platinami lankstinukai, plakatai).
2. Šakių rajono seniūnijos – viešinimo partneris (seniūnijų patalpose platinami lankstinukai, plakatai).
3. Šakių rajono laikraštis „Draugas“ – publikuoja straipsnius apie globą bei globojamus vaikus.
4. Šakių rajono savivaldybė – viešinimo partneris.
5. VšĮ „Šakių pirminės asmens priežiūros centras“ – platinami informaciniai lankstinukai, plakatai.
6. VšĮ Šakių Diakonijos socialinės dirbtuvės suaugusiems asmenims su negalia, globos centro atributika. 
7. „Loretos kepyklėlė“ – viešinimo partneris.
8. Šakių socialinių paslaugų centro Atviras jaunimo centras.
9. Marijampolės profesinio rengimo centro Kudirkos Naumiesčio skyrius – viešinimo partneris.
Potencialūs partneriai:
1. Šakių jaunimo kūrybos ir sporto centras – galimybė pasinaudoti centro patalpomis bei paslaugomis.
2. Šakių rajono savivaldybės visuomenės sveikatos biuras – bendradarbiavimas organizuojant renginius, veiklas.
3. Zanavykų muziejus – galimybė pasinaudoti muziejaus erdvėmis bei edukacijomis.
3. Šakių dziudo sporto klubas „Audra“ – galimybė pasinaudoti teikiamomis paslaugomis bei užsiėmimais.
4. Šakių LIONS klubas – galimybė gauti finansinę paramą.
5. Šakių kultūros centras – galimybė nemokamai dalyvauti pasirinktame renginyje globėjų šeimoms ir pasinaudoti centro patalpomis organizuojant renginius.
6. „Tuki Tuki“ kaimas, edukacijų erdvė – galimybė dalyvauti edukacijose globėjams ir globojamiems vaikams.
7. Asociacija „Mano mama juda“ – bendradarbiavimas organizuojant renginius, veiklas.
Galimybės komunikacijai: viešinimo kanalai – socialinis tinklas „Facebook“, Šakių socialinių paslaugų centro svetainė, tiesioginė komunikacija (bendravimas, rajono spauda), elektroniniai paštai, reklama. Viešinimo priemonės – mobilus stendas, informaciniai lankstinukai, įrašai „Facebook“ paskyroje bei informacija Šakių socialinių paslaugų centro interneto svetainėje. Pakabintas plakatas ant Šakių socialinių paslaugų centro pastato sienos.

I rodiklio reikšmė: ne mažiau 80 % 

Vaikų, laikinai ir nuolat globojamų (rūpinamų) šeimos aplinkoje, dalis nuo visų laikinoje ir nuolatinėje globoje (rūpyboje) esančių vaikų (proc.) skaičiuojamas vertinant duomenis, koks yra bendras vaikų skaičius globos sistemoje ir kiek vaikų yra globojamų (rūpinamų) šeimos aplinkoje, ir apskaičiuojant, kokį procentą šie vaikai sudaro nuo bendro vaikų globoje (rūpyboje) skaičiaus.






II rodiklio reikšmė: 2024 m. ne mažiau nei 85 proc., 2025–2026 m. ne mažiau nei 90 proc. 

Vaikų, kurie negali būti laikinai apgyvendinti artimųjų giminaičių ar kitų emociniais ryšiais susijusių asmenų šeimose ir buvo apgyvendinti pas budinčius globotojus dalis, nuo visų laikinai apgyvendintų vaikų, išskyrus vaikus, apgyvendintus giminaičių ir emociniais ryšiais susijusių asmenų šeimose.







2.3. Socialinę riziką patiriančios šeimos Šakių rajono savivaldybėje

2025 m. atvejo vadybininkai ir socialiniai darbuotojai, dirbantys su šeimomis, iš viso dirbo su 191 šeima. 
	Metai
	Paskutinei metų dienai šeimų skaičius
	Paskutinei metų dienai vaikų skaičius
	Paslaugos skirtos
	Paslaugos nutrauktos

	2023 m.
	148
	291
	75
	96

	2024 m.
	135
	233
	76
	89

	2025 m.
	125
	279
	89
	85


1 lentelė. Socialinės priežiūros šeimoms paslauga (socialinę riziką patiriančioms šeimoms), taikant atvejo vadybą Šakių rajone.
	Metai
	Vaikų skaičius
	Palikti gyventi savo namų aplinkoje su saugiu asmeniu
	Pas giminaičius ar emociniais ryšiais susijusius asmenis
	Pas budintį globotoją
	Šeimynoje
	Globos institucijoje

	2023 m.
	123
	15
	96
	3
	5
	4

	2024 m.
	93
	18
	86
	2
	1
	7

	2025 m.
	77
	14
	48
	4
	0
	0


2 lentelė. Vaikų, paimtų iš jiems nesaugios aplinkos iki kol bus įvertinta vaiko situacija, skaičius ir jų apgyvendinimo vieta.

Pakartotinai nustatytas apsaugos poreikis vaikams: 2023 m. 16 vaikų – 2 kartus; 2024 m. 9 vaikams – 2 kartus; 2025 m. 11 vaikų – 2 kartus, 2 vaikams – 3 kartus. 

2.4. SSGG Analizė 
	SSGG analizė (šioje lentelėje analizuokite TIK su komunikacija ir viešinimu susijusius dėmenis)

	STIPRYBĖS (Kokie organizacijos gebėjimai, jos patirtis ar aplinkybės yra palankios, stiprinančios galimybę pasiekti komunikacinių tikslų stipriosios organizacijos pusės (savybė, būdas, ištekliai – juos paaiškinti))
	SILPNYBĖS (Kokios organizacijos VIDINĖS savybės (turima patirtis ar esamos aplinkybės) trukdo siekti užsibrėžtų komunikacinių tikslų (darbuotojai, jų kaita, vidaus tvarka, žinių stoka, biudžetas ir kt.))

	1. Stiprus globos centro darbuotojų komandinis darbas, vykdant viešinimo veiklas.
2. Kvalifikuota specialistų komanda, turinti specifinių žinių apie traumas, jų valdymą ir prieraišumą, reguliariai dalyvaujanti mokymuose, supervizijose, siekianti išvengti profesinio perdegimo.
3. Kokybiškų socialinių paslaugų užtikrinimas vadovaujantis EQUASS Assurance standartu.
4. Globos centras yra strategiškai palankioje miesto vietoje.
	1. Globos koordinatorių kaita sukelia globėjų nepasitenkinimą, nutrūksta užmegztas ryšys, o pagalbos procesas tampa nenuoseklus.
2. Tarnybos atestuoto asmens trūkumas mažina Globos centro veiklos efektyvumą, atsiranda darbo krūvio disbalansas.
3.  Didelis dokumentų kiekis atimantis laiką, kurį specialistai galėtų skirti tiesioginiam darbui su vaiku ar globėju.
4. Nepakankamai išvystyta komunikacija su visuomene, todėl sunku pritraukti naujus globėjus.

	GALIMYBĖS (Potencialiai naudingos sąlygos organizacijos komunikacijai (darbuotojų kvalifikacija, stipri bendruomenė – jas paaiškinti))
	GRĖSMĖS (Potencialiai nenaudingos sąlygos organizacijos komunikacijai IŠORĖS VEIKSNIAI)

	1. Paslaugų prieinamumo didinimas: per projektinę veiklą organizuoti nemokamus mokymus globėjams aktualiomis temomis (pvz., paauglių krizės, traumų įveika, perdegimo prevencija), taip didinant globos kokybę Šakių rajone.
2. Socialinis verslas ir partnerystės: bendradarbiavimas su privačiu verslu (parama, bendri renginiai).
3. Aktyvinti globos centro paskyrą, socialiniame tinkle „Facebook“ – Vaikai yra vaikai. Šakių rajonas.
4. Globėjų bendruomenės stiprinimas, organizuoti veiklas, kurios mažintų globėjų socialinę izoliaciją.
	1. Neigiamas visuomenės požiūris,  stereotipai apie globojamus vaikus ir baimė prisiimti atsakomybę.
2. Demografinė situacija Šakių rajone: emigracija ir visuomenės senėjimas rajone mažina potencialių globėjų ratą.
3. „Lūžusių“ globos istorijų eskalacija (vaikų elgesio problemos, kurios „ uždeda štampą“ globoje esančiam vaikui). 
4. Socialinė izoliacija, žmonės nėra linkę dalyvauti renginiuose.




	
3. PAGRINDINĖS VEIKLOS KRYPTYS, TIKSLAI, UŽDAVINIAI IR PRIEMONĖS

Globėjų pritraukimui svarbiausios kryptys – visuomenės nuostatų keitimas apie globą, stiprinti globėjų bendruomenę Šakių rajone ir vykdyti tikslinga globėjų paieška visuomenėje ir artimiausioje aplinkoje.

	Tikslas
	Uždavinys
	Priemonės
	Kada bus įgyvendinama? Kas atsakingas?
	Kokiai tikslinei grupei skirta?
	Materialiniai resursai
	Planuojamas rezultatas. Kaip matuosite?

	Iki 2026 m. pabaigos padidinti Šakių rajono gyventojų palankumą vaikų globai

	1. Bendravimo metu formuoti teigiamą nuostatą, kad globėjas yra bendruomenės narys, kuriam nuoširdžiai rūpi vaikai



	Globos centro dalyvavimas Šakių miesto tradicinėje rudens derliaus šventėje „Zanavykų obuolinės”, kurios metu vykdoma interaktyvi veikla, pvz.: „Kas telpa globėjo širdyje?“: Simbolinis medis ar krepšys, kur gyventojai rašo palinkėjimus globėjams ir globojamiems vaikams
	III ketv. rugsėjo mėnuo
Šakių rajono savivaldybės administracijos socialinės paramos skyriaus vyr. specialistė
Milda Savukaitienė

Globos centro veiklų koordinatorė Simona Stankevičienė
	Šakių rajono
gyventojams ir
svečiams.


	Žmogiškieji ištekliai ir viešinimo lėšos pagal patvirtintą viešinimo planą
	Sudalyvauta šventėje, kurios metu sukurtas neformalus darbuotojų bendravimas su gyventojais, per įvairias veiklas.

Matuojama per gyventojų pateiktų palinkėjimų skaičių, ne mažiau 20 

	
	
	„Vaikų globa: Istorijos po žvaigždėmis.“ 
Atvirų durų diena kitaip. 
	II arba III ketv.
Atviro jaunimo centro koordinatorė
Miglė Mačiulskaitė
ir  Globos koordinatorė Roberta Stankaitienė
	Šakių rajono
gyventojams, globėjams (tikslinė grupė nuo 12 iki 65 m.)
	Žmogiškieji ištekliai ir viešinimo lėšos pagal patvirtintą viešinimo planą

	Suorganizuota 1 atvirų durų diena kartu su Atviru jaunimo centru (pokalbiai apie nuoširdų rūpestį vaikais). Pateikiamas dalyvių sąrašas

	
	
	Renginys skirtas globėjų savaitei Šakių rajono bendruomenės nariams, globėjams ir jų globojamiems vaikams 
	II arba III ketv.
Globos koordinatorė
Eglė Tamulevičiūtė,  
1 savanoris
	Šakių rajono
gyventojams, globėjams, vaikams (tikslinė grupė nuo 5 iki 60 m.)
	Žmogiškieji ištekliai ir viešinimo lėšos pagal patvirtintą viešinimo planą

	Suorganizuotas 1 renginys, skirtas globos savaitei paminėti, dalyvių skaičius ne mažiau 15 asmenų 

	
	2. Įtraukti ne mažiau kaip 50 % švietimo įstaigų Šakių rajone  
	Iki 2026 m. gruodžio 31 d. pasiekti, kad 50 % Šakių rajono ugdymo įstaigų bent kartą per mokslo metus integruotų vaikų globos temą į klasių valandėles ar užsiėmimus  pakviečiant globos specialistus svečio teisėmis
	II ir IV ketv.

Visi globos centro specialistai apsilanko bent 1 kartą vienoje ugdymo įstaigoje
	Šakių rajono priešmokyklinio ir mokyklinio amžiaus mokiniai
	Žmogiškieji ištekliai
	Aplankyta ne mažiau 50 % rajono ugdymo įstaigų, apsilankymas viešinamas

	
	
	Informacinės žinutės per „TAMO“, apie globą
	IV ketv.
Globos centro veiklų koordinatorė Simona Stankevičienė
	Mokinių tėvai
	Žmogiškieji ištekliai
	Bendradarbiaujant su Šakių rajono savivaldybės administracijos Švietimo, kultūros ir sporto skyriumi dėl išsiuntimo mokinių tėvams laiškus

	
	3. Pritraukti Šakių rajono gyventojų dėmesį į vaikų globą per interaktyvią instaliaciją ir padidinti socialinių tinklų aktyvumą 20%
	Įrengti dėmesį traukiančią meninę-socialinę instaliaciją Šakių rajono gyventojams, siekiant per vizualinę komunikaciją gruodžio mėnesį padidinti susidomėjimą globos centro veikla ir pasiekti bent 20% didesnį auditorijos įsitraukimą socialiniuose tinkluose
	IV ketv.
Globos koordinatorės
Asta Bendžiūnienė, Eglė Tamulevičiūtė, Roberta Stankaitienė
	Šakių rajono
Gyventojams ir svečiams 
	Žmogiškieji ištekliai ir viešinimo lėšos pagal patvirtintą viešinimo planą

	Įrengta 1 meninė / socialinė instaliacija

	Iki 2026 m. pabaigos sustiprinti globėjų emocinį palaikymą ir bendruomeniškumą
	4. Stiprinti ir palaikyti globėjų bendruomenę, skatinančią tarpusavio ryšius ir dalijimąsi patirtimi
	Suorganizuoti bent 1 tikslinius mokymus, kurie būtų parengti remiantis išankstinės globėjų apklausos (atliktos iki 2025 m. balandžio mėn.) rezultatais, užtikrinant ne mažesnį kaip 50 % aktyvų esamų globėjų įsitraukimą.
	II, III arba IV ketv.
Globos centro veiklų koordinatorė Simona Stankevičienė
	Tikslinė grupė: globėjai
	Projekto metu gautos lėšos
	Parengtas projektas ir surengti 1 mokymai globėjams, pagal išsakytą poreikį. 

Dalyvių skaičius ne mažiau 50% globėjų

	
	
	Siekti, kad ne mažiau kaip 50% globėjų ir globojamų vaikų vyktų į Globos savaitės finalinį renginį Šauliuose

	II ketv.  
Globos centro veiklų koordinatorės atsakingos už globėjų motyvavimą /
sąrašų sudarymą: Eglė Tamulevičiūtė, Asta Bendžiūnienė, Roberta Stankaitienė

Šakių rajono savivaldybės administracijos Socialinės paramos skyriaus vyr. specialistė
Milda Savukaitienė – už autobusą
	Šakių rajono globėjams bei globojamiems vaikams

	Šakių rajono savivaldybės
Lėšos (autobusas)
	Globos savaitės finaliniame renginyje dalyvauja ne mažiau kaip 50 % globėjų ir globojamų vaikų

	
	5. Kurti globėjų tarprajoninį bendradarbiavimą ir emocinį palaikymą
	Suorganizuoti jungtinę Šakių ir kaimyninių rajonų globėjų šeimų bendrystės šventę, kurioje dalyvautų bent
20 asmenų
	III ketv.
Globos koordinatorė Asta Bendžiūnienė
	Šakių rajono ir kitų rajonų globėjams bei globojamiems vaikams
	Žmogiškieji ištekliai ir viešinimo lėšos pagal patvirtintą viešinimo planą

	Surengta 1 jungtinė šventė, prie kurios prisijungė ne mažiau kaip 1 kaimyninis rajonas ir dalyvavo ne mažiau kaip 20 asmenų

	
	
	Suorganizuoti 2 savitarpio grupės susitikimus Jurbarko ir Šakių rajonų budintiems globotojams
	II ir IV ketv.
Globos centro veiklų koordinatorė Simona Stankevičienė
	Šakių ir Jurbarko rajono budintiems globotojams
	Žmogiškieji ištekliai
	Įvykusios dvi savitarpio grupės budintiems globotojams iš Jurbarko ir Šakių rajonų, dalyvių skaičius ne mažiau 5 asmenys

	Formuoti profesionalų ir teigiamą globos centro įvaizdį Šakių rajone
	6. Formuoti globos centro kaip patikimo partnerio įvaizdį, akcentuojant profesionalią pagalbą ir nuoširdų palydėjimą kiekviename globos etape
	Suorganizuoti 2-3 susitikimus seniūnijose su vietos bendruomenėmis, kiekviename susitikime  dalyvautų ne mažiau 5 asmenys
	Globos koordinatorės
Asta Bendžiūnienė,
Eglė Tamulevičiūtė,
Roberta Stankaitienė,
Psichologė
Gabija Urbonaitė
	Šakių rajono bendruomenių nariai
	Žmogiškieji ištekliai
	Suorganizuoti bent 2 susitikimai su bendruomenėmis ir paviešinta socialinė erdvėje
Iš viso: dalyvių skaičius ne mažiau 10 asmenų

	
	
	Padidinti bent 80 % per metus socialinio
tinklo
„Vaikai yra vaikai. Šakių rajonas“ peržiūrų / matomumo skaičių
	I, II, III, IV ketv.
Globos koordinatorės per metus paskelbia ne mažiau 36 įrašus paskyroje

Psichologė per metus paskelbia ne mažiau 12 įrašų paskyroje

Veiklų koordinatorė per metus paskelbia ne mažiau 12 įrašų / „Reels“ vaizdo paskyroje
	Socialinių tinklų vartotojams
	Žmogiškieji ištekliai
	Remiantis socialinio tinklo analizės duomenimis, padidėjęs 80 % per metus peržiūrų skaičius

	
	7. Didinti vaikų galimybes augti šeiminėje aplinkoje, įtraukiant artimą giminystės ir emocinių ryšių ratą
	Suorganizuoti bent 2 susitikimus su socialiniais darbuotojais dirbančiais su šeimomis, atvejo vadybininkais, vaiko teisių apsaugos specialistais
	II ir IV ketv.
Socialinė darbuotoja dirbanti su šeimomis Violeta Staugaitienė, atvejo vadybininkė Raminta Orintienė, veiklų koordinatorė Simona Stankevičienė
	Specialistams dirbantiems vaikų gerovės srityje
	Žmogiškieji ištekliai
	Įvykę 2 susitikimai,  paviešinti ir užprotokoluoti

	
	
	90 % vaikų, kurių šeimoms taikoma atvejo vadyba, nustatyti bent 2 potencialus giminystės ir emociniais susijusius asmenis, galinčius apgyvendinti krizės atveju
	II ketv. 
Atvejo vadybininkė Raminta Orintienė
	Specialistams, dirbantiems vaikų gerovės srityje
	Žmogiškieji ištekliai
	Sudarytas šeimų sąrašas su potencialiais asmenims

	
	8. Stiprinti globos centro viešinimą ir bendruomenės informuotumą
	Informacinė apklausa „Kiek žinai apie globą?“ Viešas gatvės tyrimas, filmuojant žmones ir teiraujantis jų žinių apie globos sistemą

	Globos koordinatorės Eglė Tamulevičiūtė ir Roberta Stankaitienė atsakingos už apklausos vykdymą; 
už vaizdo įrašo montavimą Asta Bendžiūnienė ir Simona Stankevičienė
	Socialinių tinklų vartotojams, Šakių rajono
gyventojams
	Žmogiškieji ištekliai
	Sukurtas 1 vaizdo įrašas su žmonių atsakymais ir paviešintas socialinėje erdvėje

	
	
	Profesionaliai sumaketuotų
informacinių plakatų ir lankstinukų kampanija



	Globos centro veiklų koordinatorė Simona Stankevičienė atnaujina plakatus ir lankstinukus

Atviro jaunimo centro koordinatorė
Miglė Mačiulskaitė pasitelkus savanorius išdalina 100 vnt. skrajučių
	Šakių rajono
gyventojams
	Žmogiškieji ištekliai ir viešinimo lėšos pagal patvirtintą viešinimo planą

	Sukuriamas „vizualas“ su emocine žinute ir aiškiais kontaktais. Plakatai iškabinami strategiškai matomose vietose, ne mažiau 100 vnt. skrajučių išdalinta į pašto dėžutes

	
	
	Išorinė vizualinė lauko reklama ant Šakių socialinių paslaugų centro pastato sienos
	Globos centro
veiklų koordinatorė Simona Stankevičienė
	Šakių rajono
gyventojams, ir svečiams
	Viešinimo lėšos pagal patvirtintą viešinimo planą

	Reklama eksponuojama numatytą laikotarpį 12 mėn., užtikrinant jos švarą ir techninę būklę



II rodiklis, Šakių rajonas

Globos centras	Saugios aplinkos poreikį vaikui patenkino artimieji ir emociniai ryšiais susiję asmenys 

2024-III ketv.	2024-IV ketv.	2025-I ketv.	2025-II ketv.	2025-III ketv.	2025-IV ketv.	0	1	1	1	0	1	



I rodiklis, Šakių rajonas

Globos centras	
2024-07 	2025-10	2025-01	2025-04	2025-07	2025-10	0.91	0.92	0.96	0.96	0.96	0.97	Stulpelis1	2024-07 	2025-10	2025-01	2025-04	2025-07	2025-10	1	0	Stulpelis2	2024-07 	2025-10	2025-01	2025-04	2025-07	2025-10	0.8	0.8	0.8	0.8	0.8	0.8	

